BASES REGULADORAS DA LISTA DE RESERVA PARA PROVISIÓN INTERINA DE PRAZAS DE SUBALTERNO DA ESCALA DE ADMON XERAL
OUTRAS ENTIDADES — Organismo Autónomo Pazo de Congresos e Exposiciónsde pontevedra —  (Persoal, oposicións, 02/01/2015)

Será a formación dunha lista de reserva para a provisión interina de prazas de subalterno da escala de administración xeral, subescala subalterna, integradas na agrupación profesional. O persoal da lista poderá ser nomeado funcionario interino para o desempeño de funcións propias de funcionarios de carreira nos supostos de que existan prazas vacantes e non sexa posible a súa cobertura por funcionarios de carreira, sexa necesaria a substitución transitoria dos titulares, para a execución de programas de carácter temporal ou cando o exceso ou acumulación de tarefas así o esixan. Dito persoal cesará cando a praza sexa cuberta en propiedade, cando desaparezan as circunstancias que motivaron o seu nomeamento ou á finalización do proceso selectivo que se convoque para prover prazas de forma definitiva correspondentes a categoría das prazas obxecto destas listas. A lista que se confeccione estará en vigor ata que se realice un novo proceso selectivo, coa finalidade de prover en propiedade os postos correspondentes ás categorías das que se trate e, en todo caso, por un prazo máximo de 3 anos. As retribucións básicas serán as correspondentes aos funcionarios da agrupación profesional, e as complementarias que teña asignadas o posto de traballo que se lle adscriba na Relación de Postos de Traballo ou, no caso de que non exista posto de traballo na Relación de Postos de Traballo, as que se fixen no acordo de nomeamento que serán conformes a un posto equivalente na Relación de Postos de Traballo. Os aspirantes a ser incluídos na respectiva lista de reserva, deberán reunir, na data do remate do prazo para a presentación de solicitudes de participación no proceso selectivo, os seguintes requisitos: Todos estes requisitos deberán cumprirse o último día do prazo de presentación de solicitudes. Será nulo o nomeamento como funcionario interino dos que incorran en causas de incapacidade específica conforme a normativa vixente. O sistema de selección é o de concurso-oposición.5.1.- FASE DE OPOSICIÓN. A) Primeiro exercicio, obrigatorio e eliminatorio, que consistirá en contestar por escrito un cuestionario, tipo test, de 30 preguntas con respostas alternativas baseadas no contido do programa anexo á convocatoria durante un período de 30 minutos e determinado polo tribunal inmediatamente antes do inicio deste exercicio. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio cualificarase de cero (0) a dez (10) puntos, sendo necesario para superalo obter un mínimo de cinco (5) puntos, correspondéndolle ao tribunal determinar o número de respostas correctas esixido para acadar a puntuación mínima. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. B) Segundo exercicio, obrigatorio e non eliminatorio, sobre coñecemento do idioma galego, que consistirá, a elección do tribunal, na redacción dun informe ou texto, ou nun ditado ou diálogo en relación coas funcións do posto durante un tempo máximo de 30 minutos. O tribunal disporá os medios que estime oportunos para garantir o anonimato dos aspirantes na realización do exercicio. Neste exercicio valorarase a corrección fonética, gramatical e estilística, así como o emprego dun léxico adecuado ao tema exposto. Este exercicio puntuarase de cero (0) a un (1) punto. C) Terceiro exercicio practico, obrigatorio e eliminatorio. Consistirá na realización dun traballo manual tendente a acreditar a correcta aplicación dos coñecementos dos aspirantes e a súa formación profesional con respecto as tarefas propias da praza convocada, durante o período previamente sinalado polo tribunal. Dada a súa natureza este exercicio non poderá desenvolverse de xeito anónimo. O desenvolvemento desta proba terá natureza pública non pudendo asistir os propios aspirantes ata o momento posterior a súa realización. Este exercicio cualificarase entre cero (0) e dez (10) puntos, sendo necesario obter un mínimo de cinco (5) puntos para aprobar este exame.5.2.-FASE DE CONCURSO. Rematada a fase de oposición realizarase a fase de concurso. O tribunal reunirase para valorar os méritos achegados unicamente por aqueles aspirantes que superaran a fase de oposición. Esta fase en ningún caso terá carácter eliminatorio. Tódolos méritos alegados deberán posuírse no momento de terminación do prazo de presentación de instancias. Os aspirantes deberán presentar copia simple da documentación acreditativa dos méritos alegados. A lista que conteña a valoración dos méritos farase pública no Taboleiro de anuncios do Concello de Pontevedra, unha vez celebrada a primeira sesión do Tribunal. Serán méritos a valorar nesta fase: A) Formación académica.- Valoraranse outras titulacións académicas distintas da esixida como requisito para ser incluído na lista de reserva, segundo o seguinte baremo: A cualificación máxima por este apartado non poderá ser superior a 1 punto, e non se terán en conta aquelas titulacións que foran requisito para acceder á titulación superior. B) Formación profesional.- Só se valorarán os cursos de formación e perfeccionamento que versen sobre materias directamente relacionadas coas funcións propias do posto de traballo ao que se aspira, sempre que os cursos foran impartidos por unha Administración Pública, un Centro Oficial de Formación ou unha institución homologada para impartir formación profesional continua, e segundo o establecido no seguinte baremo: As puntuacións asignadas incrementaranse nun 50% cando se acredite a superación do curso ou a asistencia ao mesmo con aproveitamento. A puntuación máxima por este apartado non poderá superar os 2 puntos. Os cursos que veñan cuantificados por créditos deberán especificar as horas que correpondan a cada crédito. No seu defecto, o Tribunal cuantificará en 10 horas cada crédito. No caso de creditos ECTS a valoración que outorgará o Tribunal será de 25 horas por crédito. Non se valorarán neste apartado os cursos sobre coñecemento de idioma galego especificados no apartado seguinte(letra c). Os cursos que non especifiquen o número de horas ou a equivalencia entre o número de créditos e número de horas non se poderán valorar. C) Coñecemento do Idioma Galego.- A puntuación máxima deste apartado será de 1 punto, e a posesión dun nivel superior en Celga exclúe aos niveis inferiores a efectos de baremación. D) Experiencia profesional.- Os servizos prestados acreditaranse mediante fotocopia simple do certificado do órgano de xestión de persoal da administración pública competente e certificación da vida laboral expedida pola Tesourería da Seguridade Social, en todo caso con especificación de categoría laboral. A experiencia laboral puntuarase segundo o seguinte baremo: Por cada ano completo de servizos prestados na administración pública en prazas da mesma categoría ao solicitado e integrado no mesmo grupo de titulación (prazas de subalterno integradas na agrupación profesional): 0,25 puntos. A puntuación máxima por experiencia profesional non poderá superar os 2 puntos. E) Superación de probas selectivas. Puntuarase a acreditación, mediante fotocopia simple da certificación expedida polo órgano competente da administración pública da que se trate, de ter superado todos os exercicios de probas selectivas, que deberá incluír obrigatoriamente unha proba da fase de oposición, para a acceder a unha praza de xeito definitivo como funcionario de carreira ou persoal laboral fixo de igual ou similar categoría con 1 punto. Só se puntuarán as probas selectivas superadas cunha anterioridade non superior a 5 anos, referida a data de remate do prazo para presentar a solicitude de participación no proceso selectivo. A puntuación máxima por superación de probas selectivas non poderá superar os 2 puntos. As persoas que desexen tomar parte nas probas selectivas convocadas deberán facelo mediante solicitude de participación no proceso selectivo dirixida á Presidencia do Pazo de Congresos e Exposicións. A instancia deberá de conter, polo menos, os datos persoais do solicitante co seu enderezo e a denominación da praza a que opta, e achegarase fotocopia simple do DNI así como o currículum vitae e copia simple da documentación acreditativa dos méritos alegados. Os méritos non alegados ou alegados e non xustificados na documentación que se achega á instancia solicitando tomar parte no concurso-oposición non serán tidos en conta. Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: O prazo para a presentación de solicitudes será de 10 días naturais, contados a partir do seguinte á publicación da convocatoria xunto coas presentes bases no Boletín Oficial da Provincia. Os sucesivos anuncios en relación a este proceso selectivo publicaranse no taboleiro de anuncios do Concello de Pontevedra. A presentación das solicitudes poderá facerse no rexistro do Pazo de Congresos e Exposicións, no rexistro do Concello de Pontevedra ou en calquera das formas establecidas no art.38-4 da Lei 30/92, de Réxime Xurídico das Administracións Públicas e do Procedemento Administrativo Común. Os aspirantes que non presenten as solicitudes directamente no Pazo de Congresos e Exposición ou no rexistro xeral do Concello de Pontevedra deberán comunicalo por telegrama ou fax (ao número 886212843) no mesmo día da súa imposición. Rematado o prazo de presentación de instancias, o órgano competente declarará aprobada a lista provisional de admitidos e excluídos, expresando as causas da exclusión. Esta resolución, coa devandita relación e causas da exclusión, publicarase no taboleiro de anuncios do Concello de Pontevedra. A resolución establecerá, a efectos de subsanación de defectos ou omisións, e mesmo de reclamacións, un prazo de 3 días hábiles contados a partir do seguinte ao da publicación sinalada. Os erros de feito poderán emendarse en calquera momento de oficio ou a pedimento do interesado. Posteriormente, o concelleiro competente declarará aprobada a lista definitiva de admitidos e excluídos publicándose no taboleiro de anuncios do Concello de Pontevedra, xunto coa composición nominal do Tribunal Cualificador (titulares e suplentes), a efectos de posibles recusacións, e lugar, data e hora de comezo do primeiro exercicio da fase de oposición. O día seguinte á data da publicación iniciarase o cómputo do prazo para a interposición do recurso correspondente. O Tribunal Cualificador estará formado por un presidente, un secretario e tres vogais. En ningún caso os membros do tribunal cualificador poderán ser funcionarios interinos, persoal eventual ou persoal de elección ou designación política. Cada membro do tribunal terá o seu suplente. Os titulares e suplentes serán nomeados polo Concelleiro competente na materia cando se dite a resolución pola que se aproba a lista definitiva de admitidos ao proceso selectivo O Tribunal resolverá tódalas dúbidas que puidesen xurdir na aplicación destas normas, así como o que se deba facer nos casos non previstos. O Tribunal poderá dispoñer a incorporación ós seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a prestar a súa colaboración nas súas especialidades técnicas. A actuación do Tribunal rexerase polo disposto nas presentes bases e na Lei 30/1992, de 26 de novembro, do Réxime xurídico das Administracións Públicas e do procedemento administrativo común. Os membros dos Tribunais que actúen nestas probas selectivas terán dereito a percibir as indemnizacións correspondentes, conforme ó establecido no Real decreto 462/2002, do 24 de maio, e lexislación complementaria. Así mesmo, os interesados poderán recusar aos membros do Tribunal cualificador, no prazo de tres días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 29 da Lei 30/1992, do 26 de novembro, de réxime xurídico das administracións públicas e do procedemento administrativo común. A data, lugar e hora de celebración da primeira proba que conforma a fase de oposición serán publicadas, na resolución pola que se aprobe a lista definitiva de admitidos no taboleiro de anuncios do Concello de Pontevedra. Os aspirantes serán convocados para cada exercicio en único chamamento, sendo excluídos das probas os que non comparezan. Deberán acreditar suficientemente a súa identidade mediante a exhibición do NIF, permiso de conducir, pasaporte o documento equivalente en caso de estranxeiros, exhibición que poderá serlle requirida por calquera membro do tribunal no curso do desenvolvemento dos exercicios. Concluído cada un dos exercicios da oposición correspondente, o tribunal fará pública, no taboleiro de anuncios do Concello de Pontevedra, a relación de aspirantes que o superaron con indicación da puntuación obtida. Os aspirantes non incluídos na lista terán a consideración de non aptos. Así, se algún aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo así mesmo por escrito. No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. A cualificación dos aspirantes virá determinado pola suma dos puntos obtidos na fase de oposición e concurso fixados no artigo 5 das presentes bases. No prazo de 3 días hábiles desde a publicación do resultado da fase de concurso no taboleiro de anuncios da Casa do Concello, os aspirantes poderán presentar reclamacións contra o resultado provisional da fase de concurso pudendo achegar, en concepto de emenda e para a súa valoración aqueles documentos que acrediten méritos alegados e insuficientemente xustificados polos interesados na documentación alegada coa instancia de participación. En ningún caso se terán en conta outros méritos distintos dos alegados inicialmente polos aspirantes na súa instancia de participación. Eliminaranse aqueles aspirantes que non superen algún dos exercicios eliminatorios da fase de oposición. A orde definitiva dos aspirantes estará determinada pola puntuación final obtida no concurso-oposición. No suposto de empate nas puntuacións de dous ou máis aspirantes a incluír na lista de reserva, este resolverase tendo en conta a maior puntuación obtida no primeiro exercicio e se isto non fose abondo, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro de anuncios do Concello sito na rúa Michelena 30 (baixo). Unha vez realizadas as cualificacións finais, o Tribunal publicará no Taboleiro de anuncios municipal a relación, por orde de puntuación, dos aspirantes que superaron o proceso selectivo. A lista de reserva, confeccionada por orde de maior a menor puntuación, será sometida á aprobación do Samuel Javier Chellak Moya competente na materia. A resolución do Concelleiro e as listas de reserva serán expostas no taboleiro de anuncios do Concello de Pontevedra para coñecemento dos interesados e demais efectos legais. A lista de espera elaborada terá unha duración de 3 anos ou de menos no caso de que houbese un novo proceso selectivo para a cobertura destas prazas, momento a partir do cal esta lista deixaría de ter vixencia. Sen prexuízo de que, con anterioridade, concorra algunha das causas que motive o cesamento de calquera funcionario interino de conformidade coa lexislación vixente, os funcionarios interinos que ocupen postos de traballo ao amparo destas listas de reserva cesarán automaticamente cando finalice cada proceso selectivo para a provisión en propiedade de prazas correspondentes a súa categoría. Aos efectos de notificacións e publicacións relacionados co procedemento de selección regulado nas presentes bases reguladoras (tanto as resolucións do Concelleiro de Goberno Responsable da Área de Persoal como os anuncios do tribunal cualificador), se procederá mediante a publicación no taboleiro de anuncios da Casa do Concello de Pontevedra (situado no baixo do edificio Michelena 30) e, de forma complementaria, publicaranse na páxina Web do Concello de Pontevedra (www.pontevedra. eu). En todo caso, os prazos referidos nas diferentes bases das presentes bases reguladoras, computaranse desde o momento da publicación da resolución ou anuncio correspondente no taboleiro de anuncios da Casa do Concello, situado no baixo do edificio Michelena 30, sen prexuízo da publicación das presentes bases no Boletín Oficial da Provincia. Cando sexa necesario proceder aos correspondentes chamamentos ofertarase ao primeiro da lista que estea pendente de chamar, enviándolle un telegrama e dándolle un prazo de 48 horas para que acepte ou renuncie ao ofertado, así mesmo tentarase comunicar por telefono coa finalidade de acurtar os prazos. Se non recollese o telegrama equivalerá á renuncia ao ofertado e procederase a chamar ao seguinte da lista. Cando se produza o cesamento dun integrante da lista, este reincorporarase ao posto da lista que lle corresponda por puntuación. Con carácter xeral, a non aceptación ou renuncia a unha cobertura dará lugar as seguintes medidas: Con carácter previo ao nomeamento e no prazo dos 3 días hábiles seguintes a aquel en que se lle requira, presentará no Rexistro Xeral do Concello de Pontevedra os documentos que se especifican seguidamente: A omisión ou defecto subsanable nalgún dos documentos anteriores dará lugar á concesión dun prazo de 3 días hábiles para a súa achega ou subsanación. En ningún caso este prazo suporá ampliación do procedente para a concorrencia dos requisitos esixidos á data da convocatoria. Quen tivera a condición de funcionario público de carreira ou persoal laboral fixo quedará exento de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración ou Ente Público do que dependan, acreditando a súa condición e cantas circunstancias consten na súa folla de servizo. Polo órgano competente procederase ao nomeamento ao candidato que corresponda que dentro do prazo indicado presente a documentación referida e acredite que reúne os requisitos esixidos nesta convocatoria. En caso contrario, salvo casos de imposibilidade suficientemente acreditada, o candidato que non cumpra co establecido no parágrafo anterior non poderá ser nomeado, quedando anuladas todas as actuacións e sen prexuízo da responsabilidade na que, no seu caso, poderá ter incorrido por falsidade nos datos declarados na instancia. A resolución de nomeamento como funcionario interino publicarase no taboleiro de anuncio do Concello de Pontevedra nos 10 días seguintes, co seu réxime de recursos. Unha vez nomeado, o aspirante deberá tomar posesión do seu posto no prazo de 3 días a partir da data da notificación do nomeamento, quedando dende dito momento sometido o réxime de incompatibilidades vixente. Por este motivo, na dilixencia de toma de posesión será necesario facer constar a manifestación do interesado de non vir desempeñando ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. A citada manifestación fará referencia tamén á circunstancia de se os interesados se encontran ou non percibindo pensión de xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e disposición transitoria 9ª de dita Lei. O que sen causa suficientemente xustificada non tomase oportunamente posesión da súa praza, será notificado de novo, e transcorrido o novo prazo de 3 días sen comparecer, será declarado cesante, con perda de tódolos dereitos derivados do procedemento selectivo e do nomeamento conferido. Os restantes candidatos aprobados, pola orde da puntuación obtida, poderán ser chamados no caso de que o primeiro non achegue a documentación prevista nas presentes bases, non tome posesión do seu posto no tempo concedido ó efecto, renuncie á praza ou, cando por calquera outra causa, se resolva a relación funcionarial antes da súa extinción conforme á Lei. Así mesmo, ditos participantes aprobados poderán ser chamados para cubrir temporalmente a mesma praza ou outras idénticas que se puideran crear, nos suposto de vacante, ausencia ou enfermidade ou, no seu caso, mentres non sexan provistas de forma definitiva, durante un prazo non superior a 3 anos, contados desde o día seguinte ao de publicación da resolución de aprobación da lista de reserva. O chamamento efectuarase en primeiro lugar aos que obtivesen maior puntuación. En todo caso, a celebración de novas probas destinadas á cobertura de postos idénticos e coa mesma previsión, deixará sen efecto a lista de posibles substitutos creada a partir destas bases. Para os efectos de notificacións e publicacións relacionados co procedemento de selección regulado nas presentes bases reguladoras, se procederá mediante a publicación no Taboleiro de Anuncios da Casa do Concello de Pontevedra, sen prexuízo da publicación das presentes bases no Boletín Oficial da Provincia. As convocatorias, as resolucións aprobatorias das bases, e cantos actos administrativos se deriven delas, poderán ser impugnados polos interesados nos casos e na forma establecidos pola Lei 30/92, de Réxime xurídico das administracións públicas e do procedemento administrativo común, así como segundo a lexislación reguladora da xurisdición contencioso-administrativa. O Tribunal Cualificador queda facultada para a resolución de cantas incidencias e cuestións se susciten no desenvolvemento do proceso selectivo, podendo as súas resolucións ser recorridas en alzada ante o Concelleiro competente en materia de persoal, de acordo co precisado no art.114.1 da Lei 30/1992. En todo o non previsto nestas bases estarase o disposto na Lei 7/85, de 2 de abril, Reguladora das Bases de Réxime Local; Lei 7/2007 do Estatuto básico do empregado público; no RDLex.781/86, de 18 de abril; no RD 896/91, de 7 de xuño, polo que se establecen as regras básicas e programas mínimos o que debe axustarse o procedemento de selección dos funcionarios de Administración local e o RD 364/95, de 10 de marzo, polo que se aproba o Regulamento Xeral do ingreso do persoal ó servizo da Administración do Estado, que ten carácter supletorio. Así mesmo é de aplicación a Lei 4/88 da Función Pública de Galicia e normativa que a desenvolve. A) PARTE XERAL B) PARTE ESPECÍFICA Pontevedra, 16 de decembro de 2014.—A Vicepresidenta, María dos Anxos Riveiro Portela.